ओडिशा रेल हादसे के लिए कांग्रेस ने PM और रेलमंत्री को जिम्मेदार बताया, कहा- FIR हो
Odisha Balasore Train Accident Latest News Update: Yesvantpur-Howrah Duronto Express and Kolkata-Chennai Coromandel Express  Latest Updates, Photos, and Videos ओडिशा रेल हादसे को 120 घंटे से ज्यादा हो चुके हैं। अभी भी 91 शवों की पहचान नहीं हो सकी है। ऐसी ढेरों डेड बॉडीज हैं, जिन पर कई परिवार दावा कर रहे हैं
ओडिशा रेल हादसे को 120 घंटे से ज्यादा हो चुके हैं। अभी भी 91 शवों की पहचान नहीं हो सकी है। ऐसी ढेरों डेड बॉडीज हैं, जिन पर कई परिवार दावा कर रहे हैं। कई लोग हादसे के बाद से लापता हैं, जिनकी तलाश में उनके परिजन अस्पताल और पुलिस स्टेशन के चक्कर काट रहे हैं।
उधर, कांग्रेस के स्पोकपर्सन अजय कुमार ने पूरी घटना के लिए प्रधानमंत्री नरेंद्र मोदी और रेल मंत्री अश्वनी वैष्णव को जिम्मेदार बताया है। अजय का कहना है कि रेल मंत्री की ओर से यह एक साजिश थी, जिसकी वजह से बालासोर रेल हादसे में 288 लोगों की मौत हो गई और 1,000 से ज्यादा लोग घायल हुए। CBI को PM और रेलमंत्री के खिलाफ FIR दर्ज करनी चाहिए।
अजय कुमार ने आगे कहा कि रेल मंत्री ने हादसे के बाद से जिस तरह से नाटक किया है, ऐसे में उन्हें ऑस्कर अवॉर्ड दिया जाना चाहिए।
1 बॉडी के 5 दावेदार, अब होगा DNA टेस्ट 
मामले में मोहम्मद इनाम उल हक का कहना है कि मेरा एक भतीजा है जिसकी हमने पहचान तो कर ली है, लेकिन पांच और दावेदार हैं। सभी कह रहे हैं कि यह उनका रिश्तेदार है। इसलिए उसकी बॉडी का टेस्ट DNA करवाया जाएगा।
दिल्ली AIIMS भेजे जाएंगे 30 DNA सैंपल
भुवनेश्वर म्युनिसिपल कॉरपोरेशन ने बताया कि जिन शवों की शिनाख्त नहीं हो पाई है, उनकी पहचान DNA टेस्ट से की जाएगी। शवों पर दावा कर रहे परिजनों के 30 DNA सैंपल दिल्ली AIIMS को भेजे जाएंगे। यहां से 7-8 दिनों में रिपोर्ट आएगी। रिपोर्ट के बाद ही रिश्तेदारों को संबंधित डेडबॉडी सौंपी जाएगी।
भाजपा का TMC पर आरोप- मुआवजे में 2000 के नोट दिए
भारतीय जनता पार्टी ने तृणमूल कांग्रेस पर आरोप लगाया है कि पार्टी ने हादसे के पीड़ितों को मुआवजे के तौर पर 2000 रुपए के नोट दिए हैं। बंगाल भाजपा अध्यक्ष सुकांत मजूमदार ने मंगलवार को एक वीडियो पोस्ट किया जिसमें साउथ 24 परगना का एक परिवार 2000 रुपए के नोटों का बंडल पकड़कर बैठा था।
मजूमदार ने कहा कि मुआवजा मिलना अच्छी बात है, लेकिन 2000 रुपए के नोट देना कितना सही है, जब इन नोटों को एक्सचेंज किए जाने की प्रक्रिया जारी है। अब इस परिवार को बैंक जाकर इन नोटों को बदलवाना पड़ेगा, क्या इससे इस परिवार की मुश्किलें नहीं बढ़ जाएंगीं। ममता सरकार 2000 रुपए के नोट देकर कालाधन को सफेद कर रही है।
मामले से जुड़ी दैनिक भास्कर की ये खास खबरें भी पढ़ें...
1. ओडिशा हादसा, 51 घंटे काम करते रहे 2300 कर्मचारी
2 जून की शाम ओडिशा के बालासोर में देश का तीसरा सबसे बड़ा रेल हादसा हुआ। तस्वीरें ऐसी जिन्हें देखकर किसी का भी दिल दहल जाए। किसी का सिर धड़ से अलग तो किसी का कटा हुआ हाथ दूर पड़ा था। रेल की पटरियों पर लाशों का ढेर था। पूरी खबर पढ़ें...
2. हादसे के चश्मदीद बोले- कहीं किसी का हाथ पड़ा था तो कहीं पैर
ओडिशा के बालासोर में शुक्रवार शाम करीब 7 बजे हुआ ट्रेन हादसा इतना भयानक था कि कोरोमंडल एक्सप्रेस ट्रेन के कई कोच तबाह हो गए। एक इंजन तो मालगाड़ी के रैक पर ही चढ़ गया। टक्कर इतनी भीषण थी कि खिड़कियों के कांच टूट गए और करीब 50 लोग बाहर जाकर गिरे। पूरी खबर पढ़ें...
3. ओडिशा हादसा- TMC ने रेल अफसरों का ऑडियो पोस्ट किया
3 जून शाम 5:53 बजे तृणमूल कांग्रेस के प्रवक्ता कुणाल घोष ने सोशल मीडिया पर एक मिनट 48 सेकेंड का ऑडियो शेयर किया। इसमें दो रेल अधिकारी एक-दूसरे से घटना पर बातचीत कर रहे हैं। इसमें एक साउथ वेस्ट रेलवे के प्रिंसिपल चीफ सेफ्टी ऑफिसर (PCSO) हैं। पूरी खबर पढ़ें...